kardosdrur/scandi-wiki huggingface dataset:
Michael Dürsch

Michael Dürsch (født 28. marts 1957 i Herrsching, Vesttyskland) er en tysk tidligere roer og olympisk guldvinder.

Dürsch roede dobbeltsculler og dobbeltfirer i RV Ingelheim 1920 og udgjorde sammen med Raimund Hörmann, Dieter Wiedenmann og Albert Hedderich en succesrig vesttysk besætning i sidstnævnte båd i slutningen af 1970'erne og første halvdel af 1980'erne. I denne periode vandt de en række medaljer ved internationale mesterskaber, idet de begyndelsen måtte se østtyskerne tage sig af topplaceringerne. Det gjaldt således i 1978, hvor Dürsch og hans båd vandt VM-bronze, i 1979, hvor de vandt VM-sølv, og i 1982, hvor de igen vandt sølv. I 1983 brød de imidlertid den østtyske dominans og blev verdensmestre, mens østtyskerne blev henvist til andenpladsen.

Ved OL 1984 i Los Angeles boykottede DDR sammen med andre østblok-lande legene, og derfor var den vesttyske båd storfavorit til guldet. De vandt da også deres indledende heat, men den australske båd vandt det andet heat i en tid ikke langt efter vesttyskernes. Finalen blev en tæt kamp mellem de to nationer, hvor australierne pressede vesttyskerne til det yderste, men Dürsch og resten af besætningen sikrede sig guldet med et forspring til australierne på andenpladsen på 0,43 sekund, mens Canada fik bronze mere end et sekund efter australierne.

Dürsch vandt sammen med Hedderich fem vesttyske mesterskaber i dobbeltsculleren, og dobbeltfireren blev tysk mester hvert år i perioden 1977-1985.

I sit civile liv var Dürsch forsikringsagent og fik sit eget agentur i Ingelheim.

OL-medaljer 
 1984:  Guld i dobbeltfirer

Referencer

Eksterne henvisninger 

Roere fra Tyskland
Deltagere for Vesttyskland ved sommer-OL 1984
Olympiske mestre fra Vesttyskland
Frank Dundr

Frank Dundr (født Frank Butz 25. januar 1957 i Sonneberg) er en tysk tidligere roer og olympisk guldvinder.

Karriere

Roning 
Dundr var en del af den østtyske dobbeltfirer, der vandt VM-guld i 1977 og 1978. 

Han var igen med i båden ved OL 1980 i Moskva; den øvrige besætning bestod af Uwe Heppner, Carsten Bunk og Martin Winter. Østtyskerne var overlegne i indledende heat, men i finalen blev det lidt tættere. Sovjetunionens båd førte i begyndelsen, men østtyskerne indhentede konkurrenterne og sikrede sig guldmedaljen, mens Sovjetunionen fik sølv og Bulgarien bronze.

Anden sport 
Dundr var (under navnet Frank Butz) tidligt i sin karriere desuden en habil kuglestøder og diskoskaster og konkurrerede i disse discipliner i begyndelsen af 1970'erne.

Videre karriere 
Han var bygningsarbejder af uddannelse, men studerede senere statskundskab ved officersskolen i Aschersleben. Indtil den tyske genforening arbejdede han som kommissær. Han tog efternavnet Dundr efter sin hustru, da de blev gift i 1977.

OL-medaljer 
 1980:  Guld i dobbeltfirer

Referencer

Eksterne henvisninger 

Roere fra Tyskland
Deltagere for DDR ved sommer-OL 1980
Olympiske mestre fra DDR
Carsten Bunk

Carsten Bunk (født 29. februar 1960 i Østberlin) er en tysk tidligere roer og olympisk guldvinder.

Karriere

Roning 
Bunks første store internationale resultat kom i 1977, hvor han ved junior-VM vandt sølv for DDR i singlesculler. Året efter blev det til guld ved junior-VM.

Bunk var en del af den østtyske dobbeltfirer ved OL 1980 i Moskva sammen med Frank Dundr, Uwe Heppner og Martin Winter. Østtyskerne vandt sikkert deres indledende heat, mens finalen blev mere jævnbyrdig. Sovjetunionen lagde sig forrest i begyndelsen af løbet, men østtyskerne hentede dem og vandt guldet, mens Sovjetunionen vandt sølv og Bulgarien bronze.

Samme år vandt han sit eneste østtyske mesterskab, hvilket var i singlesculler. Han indstillede rokarrieren i 1982.

Videre karriere 
Bunk studerede medicin, men fuldførte ikke studierne. Efter den tyske genforening ejede han sammen med sin hustru et lille vandrerhjem i Rathen i Sachsiske Schweiz.

OL-medaljer 
 1980:  Guld i dobbeltfirer

Referencer

Eksterne henvisninger 

Roere fra Tyskland
Personer fra Berlin
Deltagere for DDR ved sommer-OL 1980
Olympiske mestre fra DDR
Uwe Heppner

Uwe Heppner (født 18. juli 1960 i Merseburg) er en tysk tidligere roer og olympisk guldvinder.

Karriere

Roning 
Heppner var med til at vinde to juniorverdensmesterskaber for DDR i dobbeltfirer i 1977 og 1978, inden han som senior i 1979 vandt VM-bronze i dobbeltsculler. 

Ved OL 1980 i Moskva roede han dobbeltfirer sammen med Frank Dundr, Carsten Bunk og Martin Winter for DDR, som havde vundet i denne bådtype, siden den var kommet på henholdsvis VM- og OL-programmet. Østtyskerne var da også temmelig overlegne i indledende heat, men finalen blev mere tæt, end det var forventet. Til slut var det dog østtyskerne, der sikrede sig guldet, mens Sovjetunionen, der havde ført i begyndelsen, måtte tage til takke med sølvmedaljerne, og Bulgarien løb med bronzen.

Heppner fortsatte i dobbeltfireren nogle år og var derfor med til at fastholde den østtyske overlegenhed i bådtypen, da det blev til endnu to VM-titler i 1981 og 1982. I 1983 skiftede han til dobbeltsculleren, som han også blev verdensmester i dette år. Da DDR i lighed med flere andre østeuropæiske nationer boykottede OL 1984 i Los Angeles, kunne han ikke forsvare OL-medaljen, men han vandt endnu en VM-guld i 1985 i dobbeltsculleren og i 1986 og 1987 VM-bronze i samme bådtype.

Han var igen med ved OL 1988 i Seoul, hvor han stillede op i dobbeltsculleren sammen med Uwe Mund. Her blev det til en femteplads for duoen. Hans sidste store internationale stævne blev VM i 1989, hvor han i dobbeltfireren var med til at blive nummer fire, samme år som han vandt sit eneste østtyske mesterskab i denne båd.

Videre karriere 
Heppner studerede pædagogik og blev skolelærer. Derudover var han rotræner på en sportsskole i Charlottenburg i Berlin.

OL-medaljer 
 1980:  Guld i dobbeltfirer

Referencer

Eksterne henvisninger 

Roere fra Tyskland
Personer fra Merseburg
Deltagere for DDR ved sommer-OL 1980
Deltagere for DDR ved sommer-OL 1988
Olympiske mestre fra DDR
Martin Winter

Martin Winter (født 5. februar 1955 i Zerbst, død 21. februar 1988) var en tysk roer og olympisk guldvinder.

Karriere 
Winters første store internationale bedrift kom med en VM-bronzemedalje i 1975 i singlesculler, hvor han også vandt det østtyske mesterskab i denne båd. Han var udtaget til OL 1976 i Montreal i dobbeltfireren for DDR, men måtte melde fra på grund af sygdom. I 1977 var han med i den østtyske dobbeltfirer og dermed med til at blive verdensmester dette år samt det følgende. I 1979 roede han dobbeltsculler og vandt her VM-bronze.

Ved OL 1980 i Moskva var han tilbage i dobbeltfireren og roede her sammen med Frank Dundr, Carsten Bunk og Uwe Heppner. Østtyskerne var temmelig overlegne i indledende heat, men finalen blev mere tæt, end det var forventet. Til slut var det dog østtyskerne, der sikrede sig guldet, mens Sovjetunionen, der havde ført i begyndelsen, måtte tage til takke med sølvmedaljerne, og Bulgarien løb med bronzen.

Winter fortsatte herpå i dobbeltfireren og var med til at blive verdensmester i 1981 og 1982, mens det i 1983 blev til VM-sølv.

Videre liv og karriere 
Winter studerede idræt ved DHfK Leipzig og blev idrætslærer. Han var desuden rotræner i SC Magdeburg. Hans karriere blev dog kort, idet han døde efter en ulykke i en alder af blot 33 i 1988.

OL-medaljer 
 1980:  Guld i dobbeltfirer

Referencer

Eksterne henvisninger 

Roere fra Tyskland
Deltagere for DDR ved sommer-OL 1980
Olympiske mestre fra DDR
Rüdiger Reiche

Rüdiger Reiche (født 27. marts 1955 i Querfurt) er en tysk tidligere roer og olympisk guldvinder.

Sportskarriere 
Reiche dyrkede i sin ungdom atletik (især kuglestød og diskoskast), men fra 1970 skiftede han til roning. I denne sport vandt han sin første internationale medalje, da han vandt sølv ved junior-VM i singlesculler, og året efter var han med i dobbeltfireren, der vandt VM-guld (seniorer). 

Han var igen en del af den østtyske dobbeltfirer, da denne første gang var på OL-programmet ved OL i Montreal. Bådens øvrige besætning var Michael Wolfgramm, Wolfgang Güldenpfennig og Karl-Heinz Bußert. Østtyskerne blev nummer to i indledende heat og måtte derpå gennem opsamlingsheatet. Her vandt de og kom derfor i finalen, hvor de fik revanche for nederlaget i indledende heat til Sovjetunionen, da de sikrede sig guldmedaljen med over et sekunds forspring til netop Sovjetunionen, mens Tjekkoslovakiet blev nummer tre.

Reiche kom derpå ud af den østtyske dobbeltfirer, der fortsatte med at dominere klassen ved de internationale konkurrencer. I stedet roede han dobbeltsculler og vandt VM-sølv i denne i 1977 og enkeltsculler, som han vandt sølv i ved VM 1978 samt bronze ved VM 1979 og 1981 samt guld i ved VM 1982. I 1983 kom han tilbage i dobbeltfireren og var nu med til at vinde VM-sølv i denne i 1983 og 1985.

Øvrige karriere 
Reiche studerede sport på universitetet og blev rotræner, både på klubplan og nationalt. Efter den tyske genforening kom han til at arbejde som forsikringsagent.

OL-medaljer 
 1976:  Guld i dobbeltfirer

Referencer

Eksterne henvisninger 

Roere fra Tyskland
Deltagere for DDR ved sommer-OL 1976
Olympiske mestre fra DDR
Karl-Heinz Bußert

Karl-Heinz Bußert (født 8. januar 1955 i Kirchmöser) er en tysk tidligere roer og olympisk guldvinder.

Karriere 
Bußert kom med i den østtyske dobbeltfirer til OL 1976 i Montreal, første gang dobbeltfireren var på OL-programmet. Bådens øvrige besætning var Wolfgang Güldenpfennig, Rüdiger Reiche og Michael Wolfgramm. Østtyskerne blev nummer to i indledende heat og måtte derpå gennem opsamlingsheatet. Her vandt de og kom derfor i finalen, hvor de fik revanche for nederlaget i indledende heat til Sovjetunionen, da de sikrede sig guldmedaljen med over et sekunds forspring til netop Sovjetunionen, mens Tjekkoslovakiet blev nummer tre.

Bußert var med i den østtyske dobbeltfirer, der var meget dominerende i en årrække og således vandt alle verdensmesterskaber fra 1975 til 1982. Han var med fra 1977 i varierende besætninger, og således havde verdensmestrene i 1977 kun to roere med fra OL 1976 med (udover ham også Güldenpfennig). Det blev i perioden til fem VM-titler til Bußert, hvorpå det blev til to sølvmedaljer i 1983 og 1985. Han var dog ikke med til at forsvare OL-guldet i OL 1980, og ved OL 1984 boykottede DDR i lighed med de fleste andre østeuropæiske lande legene.

Øvrige karriere 
Bußert var udlært mekaniker, men kom senere til at arbejde i det østtyske politi. Han studerede også sport og politologi, og han fungerede desuden som rotræner i sin klub som aktiv, SG Dynamo Potsdam, senere for det regionale hold fra Brandenburg.

OL-medaljer 
 1976:  Guld i dobbeltfirer

Referencer

Eksterne henvisninger 

Roere fra Tyskland
Deltagere for DDR ved sommer-OL 1976
Olympiske mestre fra DDR
Michael Wolfgramm

Michael Wolfgramm (født 8. marts 1953 i Schwerin) er en tysk tidligere roer og olympisk guldvinder.

Wolfgramm var egentlig ikke en del af den østtyske dobbeltfirer ved OL 1976 i Montreal, første gang nogensinde dobbeltfireren var på OL-programmet, men da en af bådens normale medlemmer, Martin Winter, blev syg kort før konkurrencen, blev Wolfgramm hentet ind til erstatning; den øvrige besætning var Wolfgang Güldenpfennig, Rüdiger Reiche og Karl-Heinz Bußert. Østtyskerne blev nummer to i indledende heat og måtte derpå gennem opsamlingsheatet. Her vandt de og kom derfor i finalen, hvor de fik revanche for nederlaget i indledende heat til Sovjetunionen, da de sikrede sig guldmedaljen med over et sekunds forspring til netop Sovjetunionen, mens Tjekkoslovakiet blev nummer tre.

Trods succesen ved OL kom Wolfgramm aldrig igen med på landsholdet; det vides at han vandt et østtysk mesterskab i 1972.

OL-medaljer 
 1976:  Guld i dobbeltfirer

Referencer

Eksterne henvisninger 

Roere fra Tyskland
Personer fra Schwerin
Deltagere fra DDR ved sommer-OL 1972
Olympiske mestre fra DDR
Karsten Forsterling

Karsten Forsterling (født 21. januar 1980 i Newcastle) er en australsk tidligere roer og dobbelt olympisk medaljevinder.

Forsterling indledte sin seniorkarriere i otteren, men prøvede også kræfter med toer uden styrmand og dobbeltfirer. Det var sidstnævnte båd, han først vandt en mesterskabsmedalje, da han ved VM i 2010 var med til at vinde bronze. Året efter blev det til et verdensmesterskab. 

Ved OL 2012 i London stillede han op i dobbeltfireren, og australierne var som regerende verdensmestre blandt favoritterne. Udover Forsterling bestod besætningen af Chris Morgan, James McRae og Daniel Noonan. Imidlertid blev båden blot nummer tre i indledende heat, men forbedrede placeringen i semifinalen til toer. I finalen var den tyske båd for stærk og vandt guld, mens der var større kamp om andenpladsen mellem Kroatien og Australien. Det endte med, at Kroatien fik sølv, et halvt sekund foran Australien på bronzepladsen.

Efter OL 2012 holdt Forsterling et par års pause fra international roning, men i 2015 var han tilbage i dobbeltfireren, hvis besætning udover ham var ny i forhold til OL 2012. Australierne vandt sølv ved VM dette år.

Ved OL 2016 i Rio de Janeiro bestod den australske dobbeltfirer af Alexander Belonogoff, Cameron Girdlestone, James McRae og Forsterling, og de vandt deres indledende heat, mens de i finalen måtte se sig besejret af den tyske båd. Sølvet blev dog vundet sikkert, da Estland på tredjepladsen var to et halvt sekund langsommere.

Forsterling indstillede derpå sin elitekarriere, men han blev efter en skade til en af de øvrige roere overtalt til at stille op til VM i 2019 i otteren, der blev nummer fire, hvilket sikrede Australien deltagelse ved OL 2020 i Tokyo. Han indstillede karrieren i januar 2020 i en alder af 40 år.

OL-medaljer 
 2016:  Sølv i dobbeltfirer
 2012:  Bronze i dobbeltfirer

Referencer

Eksterne henvisninger 

Roere fra Australien
Deltagere for Australien ved sommer-OL 2012
Olympiske sølvmedaljevindere fra Australien
Olympiske bronzemedaljevindere fra Australien
Alexander Belonogoff

Alexander Belonogoff (født 17. april 1990 i Moura) er en australsk roer.

Belonogoff begyndte sin seniorkarriere i dobbeltsculler, og han vandt ved VM i 2014 sammen med James McRae bronze i denne båd. Ved OL 2016 i Rio de Janeiro var han og Mcrae blevet sat sammen med Karsten Forsterling og Cameron Girdlestone i dobbeltfireren. De vandt deres indledende heat, men måtte i finalen se Tyskland vinde guld, mere end et sekund foran australierne på sølvpladsen, mens Estland tog bronzemedaljerne.

OL-medaljer 
 2016:  Sølv i dobbeltfirer

Referencer

Eksterne henvisninger 

Roere fra Australien
Deltagere for Australien ved sommer-OL 2016
Olympiske sølvmedaljevindere fra Australien
Cameron Girdlestone

Cameron Girdlestone (født 29. april 1988 i Sydney) er en australsk roer.

Girdlestone har i stort set hele sin seniorkarriere roet i den australske dobbeltfirer. Ved VM i 1975 var han med til at vinde sølv. Ved OL 2016 i Rio de Janeiro stillede han op i dobbeltfireren sammen med Karsten Forsterling, Alexander Belonogoff og James McRae. De vandt deres indledende heat, men måtte i finalen se Tyskland vinde guld, mere end et sekund foran australierne på sølvpladsen, mens Estland tog bronzemedaljerne.

OL-medaljer 
 2016:  Sølv i dobbeltfirer
 2020:  Bronze i dobbeltfirer

Referencer

Eksterne henvisninger 

Roere fra Australien
Personer fra Sydney
Deltagere for Australien ved sommer-OL 2016
Olympiske sølvmedaljevindere fra Australien
Olympiske bronzemedaljevindere fra Australien
Medaljevindere ved sommer-OL 2016
Medaljevindere ved sommer-OL 2020
James McRae

James McRae (født 27. juni 1987 i Monteith) er en australsk roer og dobbelt olympisk medaljevinder.

McRae indledte sin internationale seniorkarriere i den australske dobbeltfirer, som i midten af første årti i 2000'erne lå lidt under den absolutte elite. 

Ved Sommer-OL 2008 i Beijing vandt McRae med den australske dobbeltfirer sit indledende heat i verdensrekordtiden 5.36,20 minutter og blev nummer to i semifinalen, mens de i finalen blev nummer fire, under et halvt sekund efter den franske båd på bronzepladsen.

I 2011 var han igen med i dobbeltfireren, der blandt andet vandt VM-guld.

Ved OL 2012 i London stillede han op i dobbeltfireren, og australierne var som regerende verdensmestre blandt favoritterne. Udover McRae bestod besætningen af Karsten Forsterling, Chris Morgan og Daniel Noonan. Imidlertid blev båden blot nummer tre i indledende heat, men forbedrede placeringen i semifinalen til toer. I finalen var den tyske båd for stærk og vandt guld, mens der var større kamp om andenpladsen mellem Kroatien og Australien. Det endte med, at Kroatien fik sølv, et halvt sekund foran Australien på bronzepladsen.

Efter OL i 2012 prøvede McRae kræfter med andre bådtyper som toer uden styrmand og dobbeltsculler. I sidstnævnte stillede han op ved VM i 2015 sammen med Alexander Belonogoff, og duoen vandt bronze 

Ved OL 2016 i Rio de Janeiro stillede han igen op i den australske dobbeltfirer, der nu udover ham bestod af Belonogoff, Cameron Girdlestone og Karsten Forsterling, og de vandt deres indledende heat, mens de i finalen måtte se sig besejret af den tyske båd. Sølvet blev dog vundet sikkert, da Estland på tredjepladsen var to et halvt sekund langsommere.

Siden OL 2016 har McRae ikke stillet op i internationale rokonkurrencer. Til gengæld har han i 2018 deltaget i en 200 km lang rotur på Fitzroy River (Queensland) og Koralhavet sammen med blandt andet sin tidligere makker, Belonogoff. Turen blev gennemført for at skaffe midler til forskning i type 1-diabetes.

OL-medaljer 
 2016:  Sølv i dobbeltfirer
 2012:  Bronze i dobbeltfirer

Referencer

Eksterne henvisninger 

Roere fra Australien
Deltagere for Australien ved sommer-OL 2012
Olympiske sølvmedaljevindere fra Australien
Olympiske bronzemedaljevindere fra Australien
Jabba the Hutt

Jabba the Hutt er en fiktiv karakter, kendt fra Star Wars.￼ Han er en sneglelignende alien, kaldet en Hutt, der ligesom mange andre af sin artsfæller driver et magtfuldt kriminelt netværk. Han optræder i Return of the Jedi (1983), men bliver kort nævnt i Star Wars Episode IV: Et nyt håb (1977) og Star Wars Episode V: Imperiet slår igen (1980), og en tidligere slettet scene med ham blev tilføjet til Et nyt håb, da den kom i biografen igen i 1997.

Star Wars-personer
Danske Landmænd og deres Indsats

Danske Landmænd og deres Indsats er et bogværk / mindeværk i 12 bind, udgivet i årene 1943-1948 af Nationalt Bogforlag i Herning.

Bøgerne indeholder biografier for landmænd i en stor del af Danmark. De enkelte bind omfatter hver et amt eller to amter. Men ikke alle landets amter kom med i bogværket. Således mangler fx Sorø Amt, Præstø Amt og Bornholms Amt.

Denne oversigt over danske bønders virke blev udgivet med Landbrugsminister Kr. Bordings anbefaling. (Kristen Bording var landbrugsminister 3 gange i perioden 1924 - 1950).

Værket indeholder indledende artikler af landstingsmand H. Hauch, P. Nielsen, Tvis (formand for De jydske Husmandsforeninger), forfatter Salomon J. Frifelt (Det jydske Land og dets Bønder) og seminarielærer Claus Eskildsen (Sønderjydske Slægtsforhold).

Tegninger er udført af W. Rosenberg og W. Schrøder. Bøgerne er trykt i P. Paghs Bogtrykkeri, Herning.

De 12 bind er:
 Bind 1 Ribe og Ringkøbing amter, 1943
 Bind 2 Sønderborg og Aabenraa amter, 1943
 Bind 3 Haderslev amt, 1943 (1944 ?)
 Bind 4 Tønder amt, 1943
 Bind 5 Vejle amt, i to bind, med det nordligste af Tyrstrup Herred, 1943
 Bind 6 Thisted amt, 1945
 Bind 7 Hjørring amt, 1945
 Bind 8 Odense og Assens amter, 1946. Dvs. Odense amt med Odense amtsrådskreds og Assens amtsrådskreds
 Bind 9 Københavns amt, 1945
 Bind 10 Frederiksborg amt, 1947
 Bind 11 Svendborg amt, 1948

(Som nævnt omfatter Vejle amt to bind / to dele. Dermed 12 bind i alt).

Landmændene præsenteres alfabetisk sognevis, for hvert herred.

Disse tusindvis af biografier er naturligvis interessante i forbindelse med slægtsforskning. Slægtsforskernes Bibliotek er derfor begyndt at skanne nogle af bindene til elektroniske udgaver som søgbare pdf-filer. Indtil nu (januar 2020) foreligger bind 2, 3, 8 og 9 således som pdf-filer.

Der kan stadig være ophavsret til 'Danske Landmænd og deres Indsats', og derfor er pdf-filerne kun til rent personlig, privat brug.

Danske Slægtsforskere og Copydan har indgået en licensaftale, der giver Slægtsforskernes Bibliotek mulighed for at digitalisere værker med ophavsret inden for personal-, slægts- og lokalhistorie samt relaterede emner.

Enkelte steder i landet, er visse - begrænsede - lokale dele af bogværket også til rådighed som en søgbar pdf-fil.

Kilder og Eksterne henvisninger
 Slægtsforskernes Bibliotek. Fortegnelse over de bind af bogværket, som findes i Slægtsforskernes Bibliotek som papirudgaver og som pdf med onlineadgang.
 Omtale på 'REX', Det Kgl. Biblioteks database / søgefunktion på rex.kb.dk.
 Omtale på arkiv.dk, danske lokal- og stadsarkivers fælles websted.
 Omtale på bibliotek.dk, som drives af Dansk BiblioteksCenter.

Slægtsforskning
Biografier
Værker om jordbrug
Vedslet

Vedslet er en landsby i Vedslet Sogn.

Etymologi 
Forleddet betyder ved i betydningen "træ". Efterleddet betyder fældet eller ryddet område (ikke "fladt terræn"). Navnet betyder således direkte "skovrydning".

Historie 
Vedslet landsby bestod i 1682 af 10 gårde. Det samlede dyrkede areal udgjorde 321,6 tønder land skyldsat til 41,80 tønder hartkorn. Dyrkningsformen var trevangsbrug.

Vedslet lå i Skanderborg Rytterdistrikt mens dette eksisterede. Landsbyen blev udskiftet i 1783.

Omkring år 1900 beskrives landsbyen således: "Vedslet med kirke, skole og mølle".

Noter

Litteratur 
 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983), 
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688. Udgivet efter hans Død paa Bekostning af Carlsbergfondet (København MCMXXVIII; Reprotryk for Landbohistorisk Selskab, København 1975), 
 J.P. Trap: Kongeriget Danmark; 3. Udgave 5. Bind : Aarhus, Vejle, Ringkjøbing, Ribe og Færø Amter samt Supplement og Stedregister; København 1904

Eksterne henvisninger 
 Harald Nielsen: "Oversigt over udskiftningen i det forrige skanderborgske rytterdistrikt (o. 1770—1820)" (Historie/Jyske Samlinger, Ny række, Bind 3; 1954)

Lokaliteter i Horsens Kommune